smcproject/ml-wiki-sentences huggingface dataset:
മഞ്ചേശ്വരം , കാസറഗോഡ് , ഹൊസ്ദുർഗ് , വെള്ളരിക്കുണ്ട് എന്നീ 4 താലൂക്കുകൾ അടങ്ങുന്നതാണ് കാസറഗോഡ് ‌ ജില്ല.
കിഴക്ക്‌ പശ്ചിമ ഘട്ടം , പടിഞ്ഞാറ്‌ അറബിക്കടൽ , വടക്ക്‌ കർണ്ണാടക സംസ്ഥാനത്തിലെ ദക്ഷിണ കന്നഡ ജില്ല (സൗത്ത് കാനറ ജില്ല), തെക്ക്‌ കണ്ണൂർ ജില്ല എന്നിവയാണ്‌ കാസറഗോഡ്ൻ്റെ അതിർത്തികൾ.
കാസറഗോഡ് ജില്ല കാസറഗോഡ്  പാർലമെൻറ് മണ്ഡലത്തിൽ പെടുന്നു.
മലയാളത്തിനു പുറമേ തുളു , കന്നഡ , ബ്യാരി , മറാഠി , കൊങ്കണി , ഉർദു എന്നീ ഭാഷകൾ സംസാരിക്കുന്നവരുടെ സാന്നിധ്യം ഈ ജില്ലയിലുണ്ട്‌.
പേരിനു പിന്നിൽ കാഞ്ഞിരക്കൂട്ടം എന്നർഥം വരുന്ന കുസിരകൂട്‌ എന്ന കന്നഡ വാക്കിൽനിന്നാണ്‌ കാസറഗോഡ് എന്ന പേരു ലഭിച്ചതെന്നു കരുതുന്നു.
മലയാളികളും  അതിനു സമാനമായ കാഞ്ഞിരക്കോട്/കാഞ്ഞിരോട് എന്ന പേരിൽ കാസറഗോഡിനെ വിളിച്ചിരുന്നതായി പഴമക്കാരിൽ നിന്നും മനസ്സിലാക്കാം.
സംസ്കൃതപദങ്ങളായ കാസാര- (കുളം, തടാകം), ക്രോദ (നിധി സൂക്ഷിച്ചിരിക്കുന്ന സ്ഥലം) എന്നീ വാക്കുകളിൽനിന്നാണ്  ഈ പേരു വന്നതെന്നും വാദമുണ്ട്‌.
ഇപ്പോൾ ഈ ജില്ലയുടെ പേര് എഴുതുന്ന രീതികൾ
കാസർക്കോട്, കാസർഗോഡ്, കാസറഗോഡ്, കാസർകോട്, കാസറകോട് എന്നിങ്ങനെ വിവിധ പേരുകൾ ഈ ജില്ലയ്ക്ക് ഉപയോഗിച്ച് വരുന്നുണ്ട്.
ഏകീകൃതമായ ഒരു പേരിനായുള്ള ദേശവാസികളും ഗവണ്മെന്റും തമ്മിൽ ഇന്നും തർക്കം തുടരുകയാണ്.
മലയാളം ഗവേഷകരെയാണ് ഈ സ്ഥലനാമം എഴുതുന്നതിലുള്ള വ്യക്തതയില്ലായ്മ ഏറെ ബാധിക്കുന്നത്.
പണ്ട് പൊതുവെ ഇവിടുത്തെ നിവാസികൾ എഴുതിയിരുന്നത് "കാസറഗോഡ്" എന്നാണ്.
ദക്ഷിണ കേരളത്തിലെ എഴുത്തുകാരാണ് ഈ സ്ഥലപ്പേരിനെ മറ്റുവിധത്തിൽ എഴുതിത്തുടങ്ങിയത്.
കർണ്ണാടകത്തിൽ സംശയലേശമെന്യേ പണ്ടും ഇന്നും "കാസറഗോഡു" എന്നാണ് എഴുതുന്നത്.
ഇംഗ്ലീഷിൽ KASARAGOD എന്നാണ് മിക്കവാറും എല്ലായിടത്തും കാണുന്നത്.
അതുകൊണ്ടു "കാസറഗോഡ്" എന്നെഴുതുന്നതാണ് അവ്യക്തത കുറക്കുവാനും അഭികാമ്യം.
ഒരു ബഹുഭാഷാപ്രദേശമാണ് കാസറഗോഡ്.
ഇവിടെയുള്ളവർ ഏഴിൽക്കൂടുതൽ വ്യത്യസ്ത ഭാഷകൾ സംസാരിക്കുന്നു.
എങ്കിൽകൂടി
ഒൻപതാം നൂറ്റാണ്ടിനും പതിനാലാം നൂറ്റാണ്ടിനും ഇടയിൽ ഇവിടെ സന്ദർശിച്ച അറബികൾ  ' ഹർക്‌വില്ലിയ'(Harkwillia) എന്നാണ്‌ ഈ പ്രദേശത്തെ വിളിച്ചിരുന്നത്.
1514-ൽ കുംഭപ്പുഴ/കുമ്പള സന്ദർശിച്ച  പോർത്തുഗീസ് വ്യാപാരിയും കപ്പൽ സഞ്ചാരസാഹിത്യകാരനുമായിരുന്ന ബാർബോസ , ഇവിടെനിന്നും മാലദ്വീപിലേക്ക് ഇവിടെനിന്നും അരി കയറ്റിയയച്ചിരുന്നതായി രേഖപ്പെടുത്തിയിട്ടുണ്ട്‌.
1800-ൽ മലബാർ സന്ദർശിച്ച ഫ്രാൻസിസ് ബുക്കാനൻ , അത്തിപ്പറമ്പ്, കവ്വായി, നീലേശ്വരം , ബേക്കൽ , ചന്ദ്രഗിരി , മഞ്ചേശ്വരം എന്നീ സ്ഥലങ്ങളെകുറിച്ച് തന്റെ സഞ്ചാരക്കുറിപ്പുകളിൽ രേഖപ്പെടുത്തിയിട്ടുണ്ട്.
വിജയനഗരസാമ്രാജ്യം കാസറഗോഡ് ആക്രമിച്ചപ്പോൾ ഇവിടെ നീലേശ്വരം ആസ്ഥാനമാക്കിയുള്ള കോലത്തിരി രാജവംശത്തിന്റെ ഭരണമായിരുന്നു.
അള്ളടസ്വരൂപം എന്നായിരുന്നു നീലേശ്വരം രാജ്യത്തിന്റെ പേര്.
കിനാവൂര് കോവിലകം, അള്ളട സ്വരൂപത്തിന്റെ പ്രാധാന ഭാഗമായിരുന്നു.
64 ഗ്രാമങ്ങളിൽ പെട്ട കരിന്തളം ഗ്രാമം കിണാവൂർ ഗ്രാമത്തിന്റെ ഭാഗമാണ്.
അവിടെയുള്ള ഏറ്റവും പ്രാചീനമായ ക്ഷേത്രമാണ് കിനാവൂർ മോലോം.
വിജയനഗരസാമ്രാജ്യത്തിന്റെ പതനകാലത്ത് ഇക്കേരി നായ്‌ക്കൻ‌മാരായിരുന്നു ഭരണകാര്യങ്ങൾ നടത്തിയിരുന്നത്, വെങ്കപ്പ നായകിന്റെ കാലത്ത് ഇക്കേരി വിജയനഗരസാമ്രാജ്യത്തിൽ നിന്നും സ്വതന്ത്രമായി.
കുമ്പള കോട്ട , ചന്ദ്രഗിരിക്കോട്ട , ബേക്കൽ കോട്ട എന്നീ കോട്ടകൾ ശിവപ്പ നായ്ക് നിർമ്മിച്ചതാണെന്നു കരുതപ്പെടുന്നു.1763-ൽ ഹൈദർ അലി ഇക്കേരി നായ്‌ക്കൻ‌മാരുടെ ആസ്ഥാനമായിരുന്ന ബീദനൂർ ആക്രമിച്ചു കീഴടക്കി.
പിന്നീട് ടിപ്പു സുൽത്താൻ മലബാർ മുഴുവൻ കീഴടക്കി.
1792-ലെ ശ്രീരംഗപട്ടണം ഉടമ്പടി അനുസരിച്ച്  തുളുനാട്  ഒഴികെയുള്ള പ്രദേശങ്ങൾ ബ്രിട്ടീഷുകാർ കൈക്കലാക്കി, ടിപ്പുവിന്റെ മരണാനന്തരം  തുളുനാടും   ബ്രിട്ടീഷുകാരുടെ ഭരണത്തിൻ കീഴിലായി.
1956 നവംബർ ഒന്നിന് സംസ്ഥാന പുനർവ്യവസ്ഥാ നിയമം അനുസരിച്ച്, തിരുവിതാംകൂർ,കൊച്ചി, മലബാർ , ദക്ഷിണ കന്നഡയിലെ കാസറഗോഡ് താലൂക്കും( കാാസർകോട് ജില്ല)   വിലയനം  ചെയ്തുകൊണ്ട് കേരള സംസ്ഥാനം നിലവിൽ വന്നു.
മത സാമുദായിക സ്പർദ്ധയ്ക്ക് കുപ്രസിദ്ധിയാർജ്ജിച്ച ഒരു പ്രദേശമാണ് കാസർഗോഡ്.
മതസൗഹാർദ്ദം, സഹവർത്തിത്വം എന്നിങ്ങനെയുള്ള ഒരു സാമൂഹിക ജീവിതത്തിന്റെ ഔന്നിത്യത്തിലേക്ക് കടക്കാൻ കാസർഗോഡിന്റെ വടക്കുഭാഗത്ത് ജീവിക്കുന്ന ജനങ്ങൾക്ക് ഇതുവരെയും സാധിച്ചിട്ടില്ല.
ഔദ്യോഗിക ജീവജാലങ്ങൾ
ഭാരതത്തിൽ ആദ്യമായി ഔദ്യോഗിക പുഷ്പവും, പക്ഷിയും വൃക്ഷവും പ്രഖ്യാപിച്ച ജില്ലയാണു കാസറഗോഡ് ജില്ല.
കാസറഗോഡ് എന്ന പേരിനാധാരമായി കരുതുന്ന കാഞ്ഞിരമരമാണ് കാസറഗോഡ് ജില്ലയുടെ ഔദ്യോഗിക വൃക്ഷം .
പക്ഷികുടുംബത്തിൽ പെട്ട പ്രാപിടിയനായ വെള്ളവയറൻ കടൽപ്പരുന്താണ്  (അസിപിട്രിഡേ (Accipitridae)) ഔദ്യോഗിക പക്ഷി .
ജലസസ്യമായ പെരിയ പോളത്താളിയാണ് ഔദ്യോഗിക പുഷ്പം .
വംശനായ ഭീഷണി നേരിടുന്ന പാലപ്പൂവൻ ആമയാണ് ഔദ്യോഗിക ജീവി .
ജില്ലയിലെ ഇരിയണ്ണി, പാണ്ടിക്കണ്ടം മേഖലയിൽ പയസ്വിനിപ്പുഴയിലാണ് ഈ ആമയെ കണ്ടു വരുന്നത്.
വിദ്യാഭ്യാസ ഗവേഷണ സ്ഥാപനങ്ങൾ കേന്ദ്ര തോട്ടവിള ഗവേഷണ കേന്ദ്രം, കാസറഗോഡ് കേരള കേന്ദ്ര സർവ്വകലാശാല,കാസറഗോഡ് ഗവണ്മെന്റ് കോളേജ്, കാസറഗോഡ് ഗവണ്മെന്റ് കോളേജ്, മഞ്ചേശ്വരം കേന്ദ്ര സർവ്വകലാശാല നെഹ്രു ആർട്സ് ആന്റ് സയൻസ് കോളേജ്, കാഞ്ഞങ്ങാട് , പടന്നക്കാട് സെന്റ്‌.
പയസ് ടെൻത് കോളേജ്, രാജപുരം ഗവൺമെന്റ് കോളേജ്, ഉദുമ ജില്ലാ വിദ്യാഭ്യാസ പരിശീലന കേന്ദ്രം  (ഡയറ്റ്) മായിപ്പാടി, കാസറഗോഡ്.
ഗവണ്മെന്റ് കോളേജ്, എളേരിത്തട്ട്, കാസറഗോഡ്.
ആലിയാ അറബിക് കോളേജ്, പരവനടുക്കം, ചെമ്മനാട്, കാസറഗോഡ്.
കോളേജ് ഓഫ് എൻജിനീയറിങ് തൃക്കരിപ്പൂർ എൽ ബി എസ എൻജിനീയറിങ് കോളേജ്,  പൊവ്വൽ സ്വാമി നിത്യാനന്ദ പോളിടെക്‌നിക്‌ , കാഞ്ഞങ്ങാട് ഖന്സാ  വിമൻസ്  കോളേജ്  ഫോർ  അഡ്വാൻസ്ഡ്  സ്റ്റഡീസ് , കാസറഗോഡ് ജാമിഅഃ സഅദിയ ആർട്സ് ആൻഡ് സയൻസ് കോളേജ്, കാസറഗോഡ് ഷറഫ് ആർട്സ് ആൻഡ് സയൻസ് കോളേജ് പടന്ന ഐ ടി എഡ്യൂക്കേഷൻ  സെന്റർ , വിദ്യാനഗർ, കാസറഗോഡ് ഐ ടി എഡ്യൂക്കേഷൻ  സെന്റർ , നീലേശ്വരം സൈനബ് മെമ്മോറിയ ബി എഡ്‌കോളേജ് ചെർക്കള, കാസറഗോഡ് ഡോ.പി.കെ രാജൻ സ്മാരക കാമ്പസ് പാലാത്തടം, നീലേശ്വരം ഗവ.
കോളേജ് കരിന്തളം മുഹിമ്മാത്തുൽ മുസ്‌ലിമീൻ എഡ്യൂക്കേഷൻ സെന്റർ പുത്തിഗ പീപ്പിൾസ് കോളേജ് ഓഫ് ആർട്സ് ആൻഡ് സയൻസ്,മുന്നാട് ജില്ലയിലെ പ്രധാന സ്ഥലങ്ങൾ, ആരാധനാലയങ്ങൾ ബേക്കൽ കോട്ട ജൈനക്ഷേത്രം മധൂർ ശ്രീ അനന്തേശ്വര വിനായക ക്ഷേത്രം മല്ലികാർജ്ജുന ക്ഷേത്രം, കാസറഗോഡ് അനന്തപുരം തടാക ക്ഷേത്രം, കുമ്പള (പദ്മനാഭസ്വാമി ക്ഷേത്രം) തളിയിൽ നീലകണ്ഠേശ്വര ക്ഷേത്രം, നീലേശ്വരം ഐല ദുർഗ്ഗാപരമേശ്വരി ക്ഷേത്രം തൃക്കണാട് ത്രയംബകേശ്വര ക്ഷേത്രം വെള്ളൂട ശ്രീ ദുർഗ്ഗ ഭഗവതി ക്ഷേത്രം (പൊങ്കാല) മാലിക് ദീനാർ,തളങ്കര കൊട്ടംകുഴി കിനാവൂർ മൊലോം തായലങ്ങാടി പള്ളി മായിപ്പാടി കൊട്ടാരം ചേരൂർ തൂക്കുപാലം THALANGARA HARBOUR കോട്ടകൾ
ചെറുതും വലുതുമായ നിരവധി കോട്ടകൾ കാസറഗോഡ് ജില്ലയുടെ പ്രത്യേകതയാണ്‌.
ബേക്കൽ , ചന്ദ്രഗിരി , ഹോസ്‌ദുർഗ് , കുമ്പള , പനയാൽ , പൊവ്വൽ കോട്ട  കുണ്ടങ്കുഴി, ബന്തഡുക്ക തുടങ്ങിയ സ്ഥലങ്ങളിലുള്ള കോട്ടകൾ ഈ പ്രദേശത്തിന്റെ ചരിത്രപരമായ പ്രാധാന്യത്തെ കാണിക്കുന്നു.
കേരളത്തിലെ ജില്ലകളിൽ ഏറ്റവും കൂടുതൽ എണ്ണം നദികൾ കാസറഗോഡാണുള്ളത്.
കൂർഗിലെ പട്ടിമലയിൽ നിന്നും ആരംഭിച്ച് തളങ്കരയിൽ വെച്ച് സമുദ്രത്തോടു ചേരുന്ന 105 കിലോമീറ്റർ നീളമുള്ള ചന്ദ്രഗിരിപ്പുഴ (പയസ്വിനി) യടക്കം പന്ത്രണ്ട് നദികൾ കാസറഗോഡ് ജില്ലയിലുണ്ട്.
മൗര്യ സാമ്ര്യാജ്യത്തിന്റെ അധിപതിയായിരുന്ന ചന്ദ്രഗുപ്ത മൗര്യൻ കൊട്ടാരം വിട്ട് ജൈനസന്യാസിയായി തന്റെ അവസാന നാളുകൾ ചെലവഴിച്ചിരുന്നത് ഈ പ്രദേശത്തായിരുന്നു എന്നു വിശ്വസിക്കപ്പെടുന്നു.
അതിൽ നിന്നുമാണ്‌ ചന്ദ്രഗിരിപ്പുഴയ്‌ക്ക് ആ പേരു കിട്ടിയതെന്നു വിശ്വസിക്കുന്നു.
64 കിലോമീറ്റർ നീളമുള്ള കാര്യങ്കോട് പുഴയാണ് ‌ നീളത്തിന്റെ  കാര്യത്തിൽ രണ്ടാം സ്ഥാനത്തു നിൽക്കുന്നത്.
കാര്യങ്കോടുപുഴയെ തേജസ്വിനി പുഴ എന്നും വിളിക്കുന്നു.
കാക്കടവ് എന്ന സ്ഥലത്ത് സ്ഥാപിച്ചിട്ടുള്ള ഡാം ഈ പുഴയ്‌ക്കു കുറുകേയാണ്‌.
മറ്റുള്ള പുഴകൾ യഥാക്രമം ഷിറിയ പുഴ (61 കിലോമീറ്റർ), ഉപ്പള പുഴ (50 കിലോമീറ്റർ), മൊഗ്രാൽ പുഴ (34 കിലോമീറ്റർ), ചിത്താരിപ്പുഴ (25 കിലോമീറ്റർ), നീലേശ്വരം പുഴ (47 കിലോമീറ്റർ), കവ്വായിപ്പുഴ (23 കിലോമീറ്റർ), മഞ്ചേശ്വരം പുഴ (16 കിലോമീറ്റർ), കുമ്പള പുഴ (11 കിലോമീറ്റർ), ബേക്കൽ‌ പുഴ (11 കിലോമീറ്റർ) കളനാട് പുഴ (8 കിലോമീറ്റർ).
സന്ധ്യാരാഗം ഓഡിറ്റോറിയം കാസറക്കോട് ഇംഗ്ലീഷ് വിലാസം https://ml.wikipedia.org/wiki/Kasargod_district ഗതാഗതം
ദേശീയപാത 66 കാസറഗോഡ് ജില്ലയിലൂടെ കടന്നുപോകുന്നു.
പനവേൽ എന്ന സ്ഥലത്താണ് ഈ പാത അവസാനിക്കുന്നത്.
പഞ്ചായത്തുകളും മുനിസിപാലിറ്റികളും
ജില്ലയിൽ മൂന്ന് മുനിസിപാലിറ്റികളും 38 പഞ്ചായത്തുകളും ഉണ്ട്.
അവ യഥാക്രമം താഴെ കൊടുത്തിരിക്കുന്നു.
മുനിസിപ്പാലിറ്റികളും പഞ്ചായത്തുകളും പേര് പേര് പേര് പേര് പേര് 1 മഞ്ചേശ്വരം 11 ബദിയഡുക്ക 21 പള്ളിക്കര 31 കിനനൂർ - കരിന്തളം 41 തൃക്കരിപ്പൂർ 2 വോർ‌ക്കാഡി 12 കുമ്പഡാജെ 22 ബേഡഡുക്ക 32 ബളാൽ 3 മീഞ്ച 13 ബേലൂർ 23 കുറ്റിക്കോൽ 33 നിലേശ്വരം മുനിസിപാലിറ്റി 4 മംഗൽപാടി 14 കാസറഗോഡ് മുനിസിപാലിറ്റി 24 അജാനൂർ 34 കയ്യൂർ - ചീമേനി 5 പൈവളികെ 15 ചെങ്കള 25 പുല്ലൂർ - പെരിയ 35 വെസ്റ്റ് എളേരി 6 കുമ്പള 16 കാറഡുക്ക 26 കോടോം - ബേളൂർ 36 ഈസ്റ്റ് എളേരി 7 പുത്തിഗെ 17 ചെമ്മനാട് 27 കള്ളാർ 37 ചെറുവത്തൂർ 8 എൻ‌മകജെ 18 മുളിയാർ 28 പനത്തടി 38 വലിയപറമ്പ 9 മൊഗ്രാൽ - പുത്തൂർ 19 ദേലംപാടി 29 കാഞ്ഞങ്ങാട്  മുനിസിപ്പാലിറ്റി 39 പടന്ന 10 മധൂർ 20 ഉദുമ 30 മടിക്കൈ 40 പിലിക്കോട് നിയമസഭാമണ്ഡലങ്ങൾ മഞ്ചേശ്വരം നിയമസഭാമണ്ഡലം കാസറഗോഡ് നിയമസഭാമണ്ഡലം ഉദുമ നിയമസഭാമണ്ഡലം കാഞ്ഞങ്ങാട് നിയമസഭാമണ്ഡലം തൃക്കരിപ്പൂർ നിയമസഭാമണ്ഡലം വിനോദസഞ്ചാരകേന്ദ്രങ്ങൾ കോട്ടപ്പുറം ബേക്കൽ കോട്ട നിത്യാനന്ദാശ്രമം ചന്ദ്രഗിരി കോട്ട ആനന്ദാശ്രമം റാണിപുരം കോട്ടഞ്ചേരി മലനിരകൾ ആനക്കല്ല് വെള്ളച്ചാട്ടം എടക്കാനം വെളളച്ചാട്ടം വലിയ പറമ്പ ( ഇടയിലക്കാട്) പൊസാടി ഗുംപെ മാലിക് ദിനാർ പള്ളി തളങ്കര മധൂർ ക്ഷേത്രം ചെമ്പരിക്ക ബീച്ച് പള്ളിക്കര ബീച്ച് തേൻവാരിക്കല്ല് വെള്ളച്ചാട്ടം അനന്തപുര തടാക ക്ഷേത്രം അഴിത്തല ബീച്ച് ചിത്രങ്ങൾ കാസറഗോഡ് പട്ടണം 2009ലെ ചിത്രം മാലിക്ദീനാർ പള്ളി ഇന്ത്യയിലെ ഏറ്റവും പഴക്കം ചെന്ന പള്ളികളിൽ ഒന്ന് തെയ്യം ചന്ദ്രിഗിരി കോട്ട ബേക്കൽ കോട്ട ആലിയ അറബിക് കോളേജ് റാണിപുരം / മാടത്തുമല സന്ധ്യാരാഗം ഓപ്പൺ എയർ തീയേറ്റർ പുലിക്കുന്ന് ഗവൺമെറ്റൻ കോളേജ് കാസറഗോഡ് ആലിയ മസ്ജിദ് ബേക്കൽ കോട്ട കാഞ്ഞങ്ങാട് നെഹ്റു കോളേജ് പടന്നക്കാട്.
കാഞ്ഞങ്ങാട് കൂടുതൽ വിവരങ്ങൾക്ക് Kasaragod district എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ജില്ലാ വെബ്‌സൈറ്റ് Archived 2010-11-08 at the Wayback Machine കേരള സര്ക്കാറിന്റെ പേജ് Archived 2011-03-23 at the Wayback Machine ദക്ഷിണ കന്നഡ അവലംബം http://www.kasargod.nic.in/ Archived 2019-06-16 at the Wayback Machine ↑ https://web.lsgkerala.gov.in/reports/lbMembers.php?lbid=166%5Bപ്രവർത്തിക്കാത്ത+കണ്ണി%5D ↑ https://kasargod.gov.in/district-collector ↑ കേരള ഔദ്യോഗിക വെബ്സൈറ്റ് 1 2 3 2011 ഇന്ത്യ സെൻസസ് വെബ്സൈറ്റ് ↑ http://www.mapsofindia.com/census2011/kerala-sex-ratio.html ↑ ↑ ↑ Plunkett, Cannon Harding 2001 , p. 24 harvnb error: no target: CITEREFPlunkettCannonHarding2001 ( help ) ↑ വാർത്ത ↑ ഔദ്യോഗിക പുഷ്പം
see, V.Sankaran Nair,Biography of the Place Named Kasaragod - Boloji
സൈബീരിയൻ ഹസ്കി ഇംഗ്ലീഷ് വിലാസം https://ml.wikipedia.org/wiki/Siberian_Husky
സൈബീരിയൻ ഹസ്കി ഇടത്തരം വലിപ്പമുള്ള  ഒരു സ്ലെഡ് നായ ഇനമാണ്.
സ്പിറ്റ്സ് ജനിതക കുടുംബത്തിൽ പെട്ടതാണ് ഈ ഇനം.
പല നിറങ്ങളിലും അടയാളങ്ങളിലും വരുന്ന കട്ടി രോമവും നീല അല്ലെങ്കിൽ ബഹുവർണ്ണ കണ്ണുകളും നിവർന്നു നിൽക്കുന്ന ത്രികോണാകൃതിയിലുള്ള ചെവികളും ഇവക്കുണ്ട്.
വടക്കുകിഴക്കൻ ഏഷ്യയിൽ നിന്നാണ് സൈബീരിയൻ ഹസ്കീ ​​ഉത്ഭവിച്ചത്.
സൈബീരിയയിലെ ചുക്കി ജനതയാണ് സ്ലെഡ് വലിക്കുന്നതിനും കവലിനുമായി ഇവയെ വളർത്തിയത്.
ഇവർ സജീവവും ഊർജ്ജസ്വലവും പ്രതിരോധശേഷിയുള്ളതുമായ ഇനമാണ്.
സൈബീരിയൻ ആർട്ടിക്കിലെ അതിശൈത്യവും പരുഷവുമായ അന്തരീക്ഷത്തിലാണ് ഇവരുടെ പൂർവ്വികർ ജീവിച്ചിരുന്നത്.
റഷ്യൻ രോമവ്യാപാരിയായ വില്യം ഗൂസാക്ക്, നോം ഗോൾഡ് റഷിന്റെ സമയത്ത് അലാസ്കയിലെ നോമിലേക്ക് അവരെ പരിചയപ്പെടുത്തി.
തുടക്കത്തിൽ ഖനികളിൽ ജോലി ചെയ്യാനും കടന്നുപോകാൻ കഴിയാത്ത ഭൂപ്രദേശങ്ങളിലൂടെയുള്ള പര്യവേഷണങ്ങൾക്കുമായി സ്ലെഡ് നായ്ക്കളായി പോകാനും ഉപയോഗപ്പെടുത്തി.
ഇന്ന് സൈബീരിയൻ ഹസ്‌കിയെ സാധാരണയായി വീട്ടിലെ വളർത്തുമൃഗമായാണ് വളർത്തുന്നത്.
എന്നിരുന്നാലും മത്സരാധിഷ്ഠിതവും വിനോദതിനുമായി അവയെ ഇപ്പോഴും സ്ലെഡ് നായ്ക്കളായി ഉപയോഗിക്കുന്നു.
സോണിയ ഗ്വാജജാര ഇംഗ്ലീഷ് വിലാസം https://ml.wikipedia.org/wiki/S%C3%B4nia_Guajajara
ബ്രസീലിയൻ തദ്ദേശീയ പ്രവർത്തകയും പരിസ്ഥിതി പ്രവർത്തകയും രാഷ്ട്രീയക്കാരിയുമാണ് സോണിയ ബോൺ ഡി സൗസ സിൽവ സാന്റോസ് ഒ.എം.സി (ജനനം: മാർച്ച് 6, 1974).
സോണിയ ഗ്വാജജാര എന്നുമറിയപ്പെടുന്നു.
ഇടതുപക്ഷ സോഷ്യലിസം ആന്റ് ലിബർട്ടി പാർട്ടി (പി‌എസ്‌ഒ‌എൽ) അംഗമായ അവർ 2018 ലെ തിരഞ്ഞെടുപ്പിൽ ഗിൽഹെർം ബൗലോസിനെതിരെയുള്ള ബ്രസീൽ പ്രസിഡന്റ് സ്ഥാനാർത്ഥിയായിരുന്നു.
വടക്കുകിഴക്കൻ സംസ്ഥാനമായ മാരൻ‌ഹാവോയിലെ ആമസോണിയൻ മഴക്കാടുകളിൽ സ്ഥിതിചെയ്യുന്ന അരാരിബിയ തദ്ദേശീയ ഭൂമിയിലെ (പോർച്ചുഗീസ്: ടെറ ഇൻഡെജെന അററിബിയ),ഒരു ഗ്വാജജാര കുടുംബത്തിലാണ് സോണിയ ഗ്വാജജാര ജനിച്ചത്.
പതിനഞ്ചാമത്തെ വയസ്സിൽ ഫുനൈയുടെ ക്ഷണപ്രകാരം വീട് വിട്ട് മിനാസ് ജെറൈസിലേക്ക് മാറി.
അവിടെ ഒരു കാർഷിക ബോർഡിംഗ് സ്കൂളിൽ പ്രാഥമിക വിദ്യാഭ്യാസം പൂർത്തിയാക്കി.
വളരെ ചെറുപ്രായത്തിൽ തന്നെ ഗ്വാജജാര രാഷ്ട്രീയത്തിൽ താല്പര്യം കാണിക്കുകയും "ഞാൻ ഒരു ആക്ടിവിസ്റ്റായി ജനിച്ചു. അജ്ഞാതാവസ്ഥയ്‌ക്കെതിരെയും തദ്ദേശവാസികളുടെ അദൃശ്യതയ്‌ക്കെതിരെയും പോരാടുന്നതിനാണ് ഞാൻ എന്റെ ജീവിതകാലം മുഴുവൻ ചെലവഴിച്ചത്. എല്ലായ്പ്പോഴും ഒരു വഴി കണ്ടെത്താൻ ഞാൻ ആഗ്രഹിക്കുന്നു. തദ്ദേശവാസികളുടെ ചരിത്രവും ജീവിതരീതിയും സമൂഹത്തിനെ മൊത്തത്തിൽ വെളിച്ചത്തിലേക്ക് കൊണ്ടുവരുന്നതിനുള്ള ഒരു മാർഗ്ഗമാണ്."
എന്നവർ പ്രസ്താവിക്കുകയും ചെയ്തു.
ഗ്വാജജാര പിന്നീട് സാവോ ലൂയിസിന്റെ തലസ്ഥാനമായ മാരൻഹാവോയിലെ ഫെഡറൽ യൂണിവേഴ്സിറ്റിയിൽ ചേർന്നു.
ബഹിയയിലെ ഫെഡറൽ യൂണിവേഴ്സിറ്റിയിലെ ഇൻസ്റ്റിറ്റ്യൂട്ട് ഓഫ് ഹ്യൂമാനിറ്റീസ്, ആർട്സ്, കൾച്ചർ എന്നിവയിൽ നിന്ന് ഗ്വാജജാര കൾച്ചർ ആന്റ് സൊസൈറ്റിയിൽ ബിരുദാനന്തര ബിരുദം നേടിയിട്ടുണ്ട്.
സർകലാശാലബിരുദത്തിനുശേഷം ഗ്വാജജാര അധ്യാപികയായും നഴ്‌സായും ഉൾപ്പെടെ വിവിധ ജോലികളിൽ പ്രവർത്തിച്ചു.
ആക്ടിവിസവും ബഹുമതികളും Guajajara with then-President Dilma Rousseff in 2015.
ബ്രസീലിലെ മുന്നൂറോളം തദ്ദേശീയ വംശീയ വിഭാഗങ്ങളെ പ്രതിനിധീകരിക്കുന്ന ഒരു സംഘടനയായ ആർട്ടിക്യുലാനോ ഡോസ് പോവോസ് ഇൻഡെജെനാസ് ഡോ ബ്രസീൽ (ബ്രസീലിലെ തദ്ദേശവാസികളുടെ അഭിപ്രായം, അല്ലെങ്കിൽ "എപിഐബി") നേതാവാണ് ഗ്വാജജാര.
ഒരു പ്രവർത്തകയെന്ന നിലയിൽ നാഷണൽ കോൺഗ്രസിലെ ഗ്രാമീണവാദികളുമായി അവർ വിരോധത്തിലാണ്.
ഒരു കൂട്ടം യാഥാസ്ഥിതിക നിയമസഭാ സാമാജികർ പൊതുസ്ഥലങ്ങളിൽ കൂടുതൽ വികസനത്തിന് അനുകൂലമായ അഗ്രിബിസിനസ് താൽപ്പര്യങ്ങളുമായി സഖ്യമുണ്ടാക്കി.
ആമസോൺ മഴക്കാടുകളിലെ സമ്പർക്കമില്ലാത്ത ആളുകളുമായി ബന്ധപ്പെടാനുള്ള ശ്രമങ്ങളെ ഗ്വാജജാര ശക്തമായി എതിർക്കുന്നു.
പ്രസിഡന്റ് ജെയർ ബോൾസോനാരോയുടെ വനനശീകരണ നയങ്ങൾ കാരണം ഗ്രഹത്തിന് ഭീഷണിയാണെന്ന് ഗ്വാജജാര വിശേഷിപ്പിച്ചു.
2020 ൽ ബ്രസീലിലെ COVID-19 പകർച്ചവ്യാധികൾക്കിടയിൽ അടിയന്തര പരിസ്ഥിതി നടപടിക്ക് അവർ ആവശ്യപ്പെട്ടു.
ഒരു ആക്ടിവിസ്റ്റായിരിക്കെ ബ്രസീലിലെ തദ്ദേശീയ അവകാശങ്ങളെ പിന്തുണച്ച് നിരവധി പ്രകടനങ്ങൾ സംഘടിപ്പിക്കുകയും 2013 ൽ അന്നത്തെ പ്രസിഡന്റ് ദിൽമ റൂസെഫുമായി തദ്ദേശീയ നേതാക്കളുടെ കൂടിക്കാഴ്ചയ്ക്ക് സൗകര്യമൊരുക്കുകയും ചെയ്തു.
2015 ൽ ബ്രസീലിയൻ ഓർഡെം ഡോ മെറിറ്റോ കൾച്ചറലിലേക്ക് അവരെ തിരഞ്ഞെടുത്തു.
മാരൻഹാവോ സംസ്ഥാനവും അവർക്ക് ഒരു മെഡൽ സമ്മാനിച്ചു.
രാഷ്ട്രീയ ജീവിതം പാർട്ടി രാഷ്ട്രീയം
2003 മുതൽ 2016 വരെ ബ്രസീൽ ഭരിച്ച ഇടതുപക്ഷ പാർട്ടിയായ വർക്കേഴ്സ് പാർട്ടി (പിടി) യിൽ 2000 ൽ ഗ്വാജജാര അംഗമായി.
2011 ൽ അവരുടെ സ്വന്തം സംസ്ഥാനമായ മാരൻഹാവോയുടെ ഗവർണറായി സേവനമനുഷ്ഠിച്ച യാഥാസ്ഥിതിക രാഷ്ട്രീയക്കാരിയായ റോസാന സാർനിയുമായുള്ള സഖ്യം കാരണം 2011 ൽ ഗ്വാജജാര പാർട്ടി വിട്ടു.
പിന്നീട് അവർ പി ടി വിമതർ സ്ഥാപിച്ച സോഷ്യലിസ്റ്റ് പാർട്ടിയായ സോഷ്യലിസം ആൻഡ് ലിബർട്ടി പാർട്ടിയിൽ (പി‌എസ്‌ഒഎൽ) ചേർന്നു.
സ്റ്റുഡിയോകനാൽ
ഒരു ഫ്രഞ്ച് ചലച്ചിത്ര നിർമ്മാണ - വിതരണ കമ്പനിയാണ് സ്റ്റുഡിയോകനാൽ അഥവാ സ്റ്റുഡിയോകനാൽ എസ്.എ.എസ്. (മുമ്പ് ലെ സ്റ്റുഡിയോ കനാൽ + , കനാൽ പ്ലസ്, കനാൽ+ ഡിസ്ട്രിബ്യൂഷൻ , കനാൽ+ ഡിഎ , കനാൽ+ പ്രൊഡക്ഷൻ , കനാൽ+ ഇമേജ്,  സ്റ്റുഡിയോകാനൽ ഇൻ്റർനാഷണൽ എന്നിങ്ങനെയെല്ലാം അറിയപ്പെട്ടിരുന്നു).
വിവണ്ടിയുടെ ഉടമസ്ഥതയിലുള്ള കനാൽ+ ഗ്രൂപ്പിന്റെ ഒരു യൂണിറ്റാണ് ഈ കമ്പനി.
ലോകത്തിലെ എറ്റവുകൂടുതൽ സിനിമലൈബ്രറികളടെ അവകാശം കൈവശമുള്ള മൂന്നാമത്തെ കമ്പനിയാണ് സ്റ്റുഡിയോകനാൽ.
കനാൽ+ എന്ന പേ-ടിവി നെറ്റ്‌വർക്കിന്റെ വകഭേദം എന്ന നിലയിൽ പിയറി ലെസ്‌ക്യൂർ 1988-ൽ ഈ കമ്പനി സ്ഥാപിച്ചു.
ഫ്രഞ്ച്, യൂറോപ്യൻ പ്രൊഡക്ഷനുകളിൽ ശ്രദ്ധ കേന്ദ്രീകരിക്കുക എന്നതായിരുന്നു ഇതിന്റെ യഥാർത്ഥ പ്രവർത്തന ഉദ്ദേശം.
എന്നാൽ പിന്നീട് കരോൾകോ പിക്ചേഴ്സ് പോലുള്ള അമേരിക്കൻ നിർമ്മാണ കമ്പനികളുമായി തന്ത്രപരമായ ഇടപാടുകൾ നടത്തി.
സ്റ്റുഡിയോകാനലിന്റെ ആദ്യകാലങ്ങളിലെ ഏറ്റവും ശ്രദ്ധേയമായ നിർമ്മാണങ്ങളിൽ ടെർമിനേറ്റർ 2: ജഡ്ജ്മെൻ്റ് ഡേ , ജെഎഫ്കെ , ബേസിക് ഇൻസ്‌റ്റിങ്ക്റ്റ് , ക്ലിഫ്ഹാംഗർ , അണ്ടർ സീജ് , ഫ്രീ വില്ലി , ഒറിജിനൽ സ്റ്റാർഗേറ്റ് സിനിമ എന്നിങ്ങനെയുള്ള സിനിമകൾ ഉൾപ്പെടുന്നു.
അക്കാലത്ത്, ലെ സ്റ്റുഡിയോ കനാൽ+ അല്ലെങ്കിൽ കേവലം കനാൽ+ എന്നാണ് ഇത് അറിയപ്പെട്ടിരുന്നത്.
യു-571 , ബുള്ളി, ബ്രിജെറ്റ് ജോൺസ് ഡയറി എന്നിവയാണ് കമ്പനി ധനസഹായം നൽകിയ മറ്റ് സിനിമകൾ.
ഡേവിഡ് ലിഞ്ചിന്റെ മൾഹോളണ്ട് ഡ്രൈവിന്റെ അവസാന മൂന്നിലൊന്ന് ഭാഗത്തിനും സ്റ്റുഡിയോകാനൽ ധനസഹായം നൽകി.
ബ്രദർഹുഡ് ഓഫ് ദി വുൾഫ് ( അമേരിക്കയിലെ എക്കാലത്തെയും മികച്ച ആറാമത്തെ ഫ്രഞ്ച് ഭാഷാ ചിത്രമായി ഇത് മാറി), ഇന്റിമേറ്റ് സ്‌ട്രേഞ്ചേഴ്‌സ് (ഹോളിവുഡ് ആസ്ഥാനമായുള്ള പാരാമൗണ്ട് പിക്‌ചേഴ്‌സ് റീമേക്ക് ചെയ്യുന്നു) തുടങ്ങിയ ഫ്രഞ്ച് ഭാഷാ ചിത്രങ്ങൾക്കും സ്റ്റുഡിയോകാനൽ ധനസഹായം നൽകി.
519 മില്യൺ യുഎസ് ഡോളർ നേടിയ ടെർമിനേറ്റർ 2: ജഡ്ജ്മെന്റ് ഡേ , 352 മില്യൺ യുഎസ് ഡോളർ നേടിയ ബേസിക് ഇൻസ്‌റ്റിങ്ക്റ്റ് , ലോകമെമ്പാടുമായി 278 മില്യൺ യുഎസ് ഡോളർ നേടിയ ദ ടൂറിസ്റ്റ് എന്നിവയാണ് സ്റ്റുഡിയോകാനലിന്റെ ഏറ്റവും വലിയ ബോക്‌സ് ഓഫീസ് ഹിറ്റുകൾ.
ഫിലിം ലൈബ്രറി
സ്റ്റുഡിയോകാനൽ ലോകത്തിലെ വിവിധ സ്റ്റുഡിയോകളിൽ നിന്ന് ഫിലിം ലൈബ്രറികൾ ഏറ്റെടുത്തു.
ഈ ലൈബ്രറികൾ പ്രവർത്തനം നിറുത്തുകയോ സ്റ്റുഡിയോകനാലുമായി ലയിക്കുകയോ ചെയ്തു; തൽഫലമായി, കമ്പനിയുടെ ലൈബ്രറി ലോകത്തിലെ ഏറ്റവും വലിയ ഒന്നാണ്.
6,000 ടൈറ്റിലുകളുള്ള സിനിമാ ലൈബ്രറി സ്റ്റുഡിയോകനാലിന് സ്വന്തമായി ഉണ്ട്.
സ്റ്റുഡിയോകാനലിന് ഇനിപ്പറയുന്ന കമ്പനികളുടെ സിനിമാ ലൈബ്രറികളിൽ ഉടമസ്ഥാവകാശം ഉണ്ട്: കരോൾകോ പിക്ചേഴ്സ് ദി വിസ്ത ഓർഗനൈസേഷൻ സെവൻ ആർട്ട്സ് ( ന്യൂ ലൈൻ സിനിമയുമായി സംയുക്ത സംരംഭം) പാരവിഷൻ ഇന്റർനാഷണൽ പാരാഫ്രാൻസ് ഫിലിംസ് ഡി ലോറന്റിസ് എന്റർടൈൻമെന്റ്സ്ഗ്രൂപ്പ് എംബസി പിക്ചേഴ്സ് ലൂമിയർ പിക്‌ചേഴ്‌സ് ആന്റ് ടെലിവിഷൻ (കനാൽ+ ഗ്രൂപ്പിന്റെ സിനിമാ ഓപ്പറേറ്ററായ യുജിസി ഏറ്റെടുത്തതിന്റെ ഫലമായി നിലവിൽ സ്റ്റുഡിയോകനാലിന്റെ ഉടമസ്ഥതയിലുള്ളത്, വെയ്ൻട്രാബ് എൻ്റർടൈൻമെന്റ് ഗ്രൂപ്പ് വഴി ആ കമ്പനികളെ ഏറ്റെടുത്തു) ഇഎംഐ ഫിലിംസ് ബ്രിട്ടീഷ് ലയൺ ഫിലിംസ് ഇൻഡിവിജ്യുവൽ പിക്ചേഴ്സ് 1947-1955 ലണ്ടൻ ഫിലിംസ് ലൈബ്രറി (1947-ന് മുമ്പുള്ള തലക്കെട്ടുകൾ ഐടിവി സ്റ്റുഡിയോയുടെ ഉടമസ്ഥതയിലാണ്) ആംഗ്ലോ-അമാൽഗമേറ്റഡ് ആംഗ്ലോ-അമാൽഗമേറ്റഡ് ഫിലിം ഡിസ്ട്രിബ്യൂട്ടേഴ്സ് അസോസിയേറ്റഡ് ബ്രിട്ടീഷ് പിക്ചർ കോർപ്പറേഷൻ എബിസി വീക്കെന്റ് ടിവി അസോസിയേറ്റഡ് ബ്രിട്ടീഷ് പ്രൊഡക്ഷൻസ് ബ്രിട്ടീഷ് ഇന്റർനാഷണൽ പിക്ചേഴ്സ് ഈലിംഗ് സ്റ്റുഡിയോസ് അസോസിയേറ്റഡ് ടോക്കിംഗ് പിക്ചേഴ്സും അസോസിയേറ്റഡ് ബ്രിട്ടീഷ് ഫിലിം ഡിസ്ട്രിബ്യൂട്ടേഴ്സും പാതെ ന്യൂസ് വെൽവിൻ സ്റ്റുഡിയോസ് അൽമി പിക്ചേഴ്സ്/ടെലിവിഷൻ കാറ്റലോഗ് റോമുലസ് ഫിലിംസ് ഹാമർ ഫിലിം പ്രൊഡക്ഷൻസ് (വിതരണാവകാശം) അലക്സാണ്ടർ സാൽകിൻഡ് /പ്യൂബ്ലോ ഫിലിം ലൈസൻസിംഗ് ( വാർണർ ബ്രദേഴ്സിന്റെ ഉടമസ്ഥതയിലുള്ളതല്ലാത്ത സൂപ്പർമാൻ ഇതര സിനിമകൾ) ക്വാഡ് സിനിമ റീജൻസി എന്റർപ്രൈസസ് (ടിവി അവകാശങ്ങൾ മാത്രം, ഫ്രാൻസ്) സ്പൈഗ്ലാസ് എന്റർടൈൻമെന്റ് (ടിവി അവകാശങ്ങൾ മാത്രം, ഫ്രാൻസ്, ബെനെലക്സ്, സ്വീഡൻ, പോളണ്ട്) അമേരിക്കൻ സോട്രോപ്പ് (വിതരണാവകാശം) മുൻ കരാറുകൾ മിറാമാക്‌സ് (മിക്ക അന്താരാഷ്ട്ര ഹോം വീഡിയോ റിലീസുകൾ; 2011-2020) (അവകാശം ഇപ്പോൾ പാരാമൗണ്ട് ഹോം എന്റർടൈൻമെന്റ് കൈവശം വച്ചിരിക്കുന്നു) സ്റ്റുഡിയോ ജിബ്ലി ( യുണൈറ്റഡ് കിംഗ്ഡവും റിപ്പബ്ലിക്ക് ഓഫ് അയർലൻഡും മാത്രം; 2022 ഡിസംബറിൽ അവസാനിച്ചു) (ഇപ്പോൾ അവകാശം ഇയർവിഗ് ആൻഡ് ദി വിച്ച് മുതൽ എലീഷ്യൻ ഫിലിം ഗ്രൂപ്പിന്റെ കൈവശമാണ്) ടെലിവിഷൻ പരമ്പര
അവഞ്ചേഴ്‌സ് , റാംബോ: ദ ഫോഴ്‌സ് ഓഫ് ഫ്രീഡം , പാരനോയിഡ് , പബ്ലിക് ഐ , ക്രേസിഹെഡ് , ടേക്ക് ടു , വാണ്ടഡ് ഡെഡ് അല്ലെങ്കിൽ എലൈവ് , ദി അഡ്വഞ്ചേഴ്‌സ് ഓഫ് പാഡിങ്ടൺ (2019) എന്നിവയുൾപ്പെടെ ടാൻഡെം പ്രൊഡക്ഷൻസും റെഡ് പ്രൊഡക്ഷൻ കമ്പനിയും ചേർന്ന് നിർമ്മിച്ച 30-ലധികം ടെലിവിഷൻ പരമ്പരകളുടെ അവകാശം സ്റ്റുഡിയോകാനലിന് നിലവിൽ ഉണ്ട്.
കൂടാതെ ദി ബിഗ് വാലിയുടെ അന്താരാഷ്ട്ര അവകാശങ്ങൾ.
വിതരണം ഏറ്റെടുക്കലുകൾ
1997-ൽ ജർമ്മനിയിലെ ടോബിസ് ഫിലിമിൽ 20% ന്യൂനപക്ഷ ഓഹരികൾ വാങ്ങിയപ്പോൾ സ്റ്റുഡിയോകനാൽ ഒരു വിദേശ വിപണിയിലേക്ക് ആദ്യമായി അറിയപ്പെടുന്ന ഏറ്റെടുക്കൽ നടത്തി; അവർ പിന്നീട് 2000 ഫെബ്രുവരിയിൽ ഓഹരി 60% ആയി ഉയർത്തി, കമ്പനിയെ ടോബിസ് സ്റ്റുഡിയോകനാൽ എന്ന് പുനർനാമകരണം ചെയ്തു.
2001 ജൂലൈയിൽ, സ്റ്റുഡിയോകനാൽ സ്പെയിനിന്റെ സോഗെകേബിളി ൽ നിന്ന് 45% ഓഹരികൾ സ്വന്തമാക്കി.
അതിൽ വിവെൻഡി യൂണിവേഴ്സൽ 21% സ്വന്തമാക്കി.
അവരുടെ ഡിവിഷൻ Sogepaq-ൽ $36.2-45.5 ദശലക്ഷം ഡോളറിന്, കമ്പനിക്ക് 73% നിയന്ത്രണ ഓഹരിയും സ്പാനിഷ് സബ്സിഡിയറിയായ EsudioCana- യിൽ 73% നിയന്ത്രണവും നൽകി.
വാർണർ സോഗ്ഫിലിംസ് എന്ന സംയുക്ത സംരംഭത്തിൽ ഓഹരി പങ്കാളിത്തം.
2002 ഒക്‌ടോബറിൽ, സ്റ്റുഡിയോകാനലും ബിഎസി മജസ്‌റ്റിക്കും വേർപിരിഞ്ഞു.
മാർസ് ഫിലിംസ് സ്റ്റുഡിയോകാനലിന് വിൽക്കുന്നതുൾപ്പെടെയുള്ള കരാറിന്റെ നിബന്ധനകളോടെയാണ് വേർപിരിയൽ നടന്നത്.
ഭൂരിഭാഗവും സ്റ്റുഡിയോകാനലിന്റെ  ഉടമസ്ഥതയിലുള്ള ബിഎസി ഡിസ്ട്രിബ്യൂഷൻ എന്ന സംയുക്ത സംരംഭം അടച്ചുപൂട്ടി ബിഎസി മജസ്‌റ്റിക്കിലേക്ക് മടങ്ങി.
എന്നിരുന്നാലും, ജീവനക്കാരുടെ രാജികളും അതിന്റെ മാതൃകമ്പനിയായ വിവണ്ടി യൂണിവേഴ്സലിന്റെ കടവും ഈ കമ്പനികളിലെ അവരുടെ ഷെയറുകൾ ക്രമേണ വിൽക്കാൻ സ്റ്റുഡിയോകാനലിനെ പ്രേരിപ്പിക്കും: 2002 ഡിസംബറിൽ സിഇഒ കിലിയൻ റെബെൻട്രോസ്റ്റും ഷെയർഹോൾഡർ പാഥേയും ചേർന്ന് ടോബിസ് സ്റ്റുഡിയോകാനലിനെ മാനേജ്‌മെൻ്റ് വാങ്ങലിന് വിധേയമാക്കി, രണ്ട് കമ്പനികളും അവരുടെ ബിസിനസ്സ് ബന്ധം നിലനിർത്തിയെങ്കിലും ടോബിസ് ഫിലിം എന്ന് പുനർനാമകരണം ചെയ്തു.
Sogepaq 2003 ജൂലൈയിൽ £48 ദശലക്ഷം ($54.2 ദശലക്ഷം) ന് Sogecable-ന് തിരികെ വിറ്റു.
മാർസ് ഫിലിംസ് 2007-ൽ സ്റ്റുഡിയോകനാലിൽ നിന്ന് പിരിഞ്ഞ് സ്വതന്ത്രമായി; സ്റ്റുഡിയോകനൽ പിന്നീട് 2015 സെപ്റ്റംബറിൽ കമ്പനിയുടെ 30% ഓഹരി വാങ്ങുകയും 2021 ഓഗസ്റ്റിൽ അതിന്റെ ലൈബ്രറിയുടെ നിയന്ത്രണം ആരംഭിക്കുകയും ചെയ്യും
യുണൈറ്റഡ് കിംഗ്ഡത്തിലേക്കുള്ള അവരുടെ ആദ്യ വിപുലീകരണമെന്ന നിലയിൽ 2006 മെയ് മാസത്തിൽ ബ്രിട്ടീഷ് വിതരണക്കാരായ ഒപ്റ്റിമം റിലീസിംഗ് ഏറ്റെടുത്തുകൊണ്ട് സ്റ്റുഡിയോകനൽ അന്താരാഷ്ട്ര വിപണിയിൽ വീണ്ടും പ്രവേശിച്ചു.
ഒരു വർഷത്തിനുശേഷം, ഒപ്റ്റിമം ഹോം എന്റർടൈൻമെന്റും ലയൺസ്ഗേറ്റ് യുകെയും ഹോം എന്റെർടൈൻമെന്റ് സെയിൽസ് ആൻഡ് ഡിസ്ട്രിബ്യൂഷൻ കമ്പനിയായ എലവേഷൻ സെയിൽസിനെ ഏറ്റെടുത്തു.
2008-ൽ, അതുവരെ തങ്ങളുടെ സിനിമകൾ വിതരണം ചെയ്തിരുന്ന ജർമ്മൻ വിതരണക്കാരനായ കിനോവെൽറ്റിനെ സ്റ്റുഡിയോകാനൽ ഏറ്റെടുത്തതോടെയാണ് അന്താരാഷ്ട്ര വിപണിയിലേക്കുള്ള അവരുടെ മൂന്നാമത്തെ വിപുലീകരണം നടന്നത്.
ആർത്തൗസ് എന്ന ഡിവിഡി ലേബലും കിനോവെൽറ്റിന്റെ ഉടമസ്ഥതയിലായിരുന്നു.
ഒപ്റ്റിമും കിനോവെൽറ്റും പിന്നീട് സ്റ്റുഡിയോകാനലിൽ ലയിപ്പിച്ചു.
ഓസ്‌ട്രേലിയൻ വിതരണക്കാരായ ഹോയ്‌റ്റ്‌സ് ഡിസ്ട്രിബ്യൂനെ സ്റ്റുഡിയോകാനാൽ  2012-ൽ ഏറ്റെടുത്തു.
ഇത് സ്റ്റുഡിയോകാനലിന്റെ നാലാമത്തെ വിപുലീകരണമായിരുന്നു.
2016 ജൂണിൽ, സ്റ്റുഡിയോകനൽ പാഡിംഗ്ടൺ ബിയർ ബ്രാൻഡിൻ്റെ ബൗദ്ധിക അവകാശങ്ങൾ സ്വന്തമാക്കി.
2020-ൽ നിക്ക് ജൂനിയർ ചാനലിലെ ഒരു ഷോ ഉൾപ്പെടെ മൂന്ന് പാഡിംഗ്ടൺ ചിത്രങ്ങൾ കൂടി നിർമ്മിക്കുമെന്ന് സ്റ്റുഡിയോകാനൽ പ്രഖ്യാപിച്ചു വിതരണക്കാർ
ഫ്രാൻസ് , ബ്രിട്ടീഷ് ദ്വീപുകൾ, ഓസ്‌ട്രേലിയ , ന്യൂസിലാൻഡ് , ജർമ്മനി എന്നിവയ്ക്ക് പുറത്ത് സ്റ്റുഡിയോകാനലിന് ഒരു ഔപചാരിക വിതരണ യൂണിറ്റ് ഇല്ല, പകരം മറ്റ് വിതരണ സ്റ്റുഡിയോകളെയും ഹോം വീഡിയോ വിതരണക്കാരെയും സ്റ്റുഡിയോകനാൽ തങ്ങളുടെ ടൈറ്റിലുകൾ കൈകാര്യം ചെയ്യാൻ ആശ്രയിക്കുന്നു.
ഉദാഹരണത്തിന് വടക്കേ അമേരിക്കയിൽ , ദി ക്രൈറ്റീരിയൻ കളക്ഷൻ, റിയാൽട്ടോ പിക്ചേഴ്സ്, ലയൺസ്ഗേറ്റ് ഹോം എന്റർടൈൻമെന്റ്, മെട്രോ-ഗോൾഡ്വിൻ-മേയർ (എംബസി കാറ്റലോഗിനായി), യൂണിവേഴ്സൽ പിക്ചേഴ്സ് (കോ-പ്രൊഡക്ഷൻസ്), ഷൗട്ട്!
ഫാക്ടറിയും കിനോ ലോർബറും സ്റ്റുഡിയോകാനലിന്റെ പഴയ കാറ്റലോഗ് ഡിവിഡിയിലും ബ്ലൂ-റേ ഡിസ്‌കിലും  വിതരണം ചെയ്യുന്നു (കൂടാതെ, ആങ്കർ ബേ എന്റെർടൈൻമെന്റും ഇമേജ് എന്റർടൈൻമെന്റും മുമ്പ് അവരുടെ നിരവധി ടൈറ്റിലുകൾ സ്വന്തമാക്കിയിരുന്നു).
സോണി പിക്‌ചേഴ്‌സ് ഹോം എന്റെർടൈൻമെന്റ് 2013-ന്റെ തുടക്കം മുതൽ ഓസ്‌ട്രേലിയയിലും ന്യൂസിലൻഡിലും സ്റ്റുഡിയോകാനൽ/ഹോയ്‌റ്റ്‌സ് ഡിസ്ട്രിബ്യൂഷൻ ഫിലിമുകളുടെ ഡിവിഡിയിലും ബ്ലൂ-റേയിലും ഉള്ള വിതരണം കൈകാര്യം ചെയ്യുന്നു.
1990 കൾ മുതൽ 2000 കളുടെ ആരംഭം വരെ, വാർണർ ഹോം വീഡിയോ മുമ്പ് യുകെയിലെ കനാൽ+ ഇമേജ് ലേബൽ വഴി വിഎച്ച്എസിലും ഡിവിഡിയിലും സ്റ്റുഡിയോകാനൽ ശീർഷകങ്ങളുടെ വിതരണം കൈകാര്യം ചെയ്തു, 2006 വരെ സ്റ്റുഡിയോകാനൽ യുകെയിൽ സ്വന്തം വിതരണ യൂണിറ്റ് തുറക്കുകയും ഒപ്റ്റിമം റിലീസിംഗ് വഴി ടൈറ്റിലുകൾ വിതരണം ചെയ്യുകയും ചെയ്തു.
2011 മുതൽ 2020 വരെ, പാരാമൗണ്ട് പിക്‌ചേഴ്‌സ് മിറാമാക്‌സിൽ ന്യൂനപക്ഷ ഓഹരി വാങ്ങിയപ്പോൾ, [1] [2] മിറാമാക്‌സ് ലൈബ്രറിയിൽ നിന്ന് 550 ടൈറ്റിലുകളുടെ യൂറോപ്യൻ ഹോം വീഡിയോ വിതരണാവകാശം സ്റ്റുഡിയോകാനലിന് ഉണ്ടായിരുന്നു.
2021 ഒക്‌ടോബർ 13-ന്, യൂണിവേഴ്‌സലുമായുള്ള ആഗോള വിതരണ കരാർ 2022 ജനുവരിയിൽ കാലഹരണപ്പെടുമെന്ന് സ്റ്റുഡിയോകനൽ പ്രഖ്യാപിച്ചു സ്റ്റുഡിയോകനാൽ അല്ലെങ്കിൽ അനുബന്ധ കമ്പനികൾ നിർമ്മിച്ച തിരഞ്ഞെടുത്ത സിനിമകൾ ദ ഡോർസ് (1991) ടെർമിനേറ്റർ 2: ജഡ്ജ്മെൻ്റ് ഡേ (1991) ജെ എഫ് കെ (1991) ദി മാംബോ കിംഗ്സ് (1992) ബേസിക് ഇൻസ്റ്റിങ്റ്റ് (1992) യൂണിവേഴ്സൽ സോൾജിയർ (1992) അണ്ടർ സീജ് (1992) ചാപ്ലിൻ (1992) സോമർസ്ബി (1993) ഫാളിംഗ് ഡൗൺ (1993) ക്ലിഫ്ഹാംഗർ (1993) ഫ്രീ വില്ലി (1993) സ്റ്റാർഗേറ്റ് (1994) ഫ്രീ വില്ലി 2: ദി അഡ്വഞ്ചർ ഹോം (1995) യു-571 (2000) ഓ ബ്രദർ വെയർ ആർ യു?
(2000) ബ്രിഡ്ജറ്റ് ജോൺസിൻ്റെ ഡയറി (2001) ജോണി ഇംഗ്ലീഷ് (2003) പാഡിംഗ്ടൺ (2014) അവലംബങ്ങൾ പുറത്തേക്കുള്ള കണ്ണികൾ ഔദ്യോഗിക വെബ്സൈറ്റ് Official history (archived); current version List of film credits from Internet Movie Database
കാളി വിക്കിപീഡിയയുടെ ഗുണനിലവാരത്തിലും, മാനദണ്ഡത്തിലും എത്തിച്ചേരാൻ ഈ ലേഖനം വൃത്തിയാക്കി എടുക്കേണ്ടതുണ്ട്‌.
ആദിമകാലങ്ങളിൽ മാതൃദായക്കാരായ പുരാതന ദ്രാവിഡ ഗോത്രങ്ങളുടെയും പിന്നീട് ശാക്തേയരുടെയും കാലക്രമേണ ഹൈന്ദവരുടേയും ആരാധനാ മൂർത്തിയായിത്തീർന്ന ഭഗവതിയാണ്‌ ഭദ്രകാളി അഥവാ മഹാകാളി അല്ലെങ്കിൽ ആദിശക്തി കാളി .
ഭദ്രാ ഭഗവതി ചുരുക്കത്തിൽ ഭഗവതി എന്നി പേരുകളിൽ അറിയപ്പെടുന്നു.
ചാമുണ്ഡി അല്ലെങ്കിൽ ചാമുണ്ഡേശ്വരി എന്നും അറിയപ്പെടുന്നത് ഇതേ ഭഗവതി തന്നെ.
ഹൈന്ദവ, ശാക്തേയ വിശ്വാസപ്രകാരം ജഗദീശ്വരിയും പ്രപഞ്ചനാഥയുമായ ആദിപരാശക്തിയാണ് ഭദ്രകാളി എന്നറിയപ്പെടുന്നത്.
ശാക്തേയ പാരമ്പര്യമുള്ള ഇടങ്ങളിൽ എല്ലാം ഭഗവതിയുടെ ആരാധന കാണാം.
കാളി എന്നാൽ "കാളുന്നവൾ, കറുത്തവൾ, രാത്രി, കാലത്തെ (സമയത്തെ) നിയന്ത്രിക്കുന്നവൾ, കാരുണ്യത്തിന്റെ ഭഗവതി" എന്നൊക്കെ പല രീതിയിൽ വിശേഷിപ്പിച്ചു കാണാറുണ്ട്.
"ഭദ്രമായ (മംഗളമായ) കാലത്തെ നല്കുന്നവൾ (മംഗളകാരിണി)" എന്നതാണ് ഭദ്രകാളി എന്ന വാക്കിന്റെ അർത്ഥം.
കറുത്ത നിറത്തോടുകൂടിയ ഈ ഭഗവതി കരിങ്കാളി എന്നും അറിയപ്പെടുന്നു.
തിൻമയുടെ മേലുള്ള നൻമയുടെ വിജയമാണ് പരാശക്തി  സങ്കൽപ്പം.
ദുഷ്ടരെ ശിക്ഷിക്കുകയും ശിഷ്ടരെ രക്ഷിക്കുകയും ചെയ്യുന്ന ഭദ്രകാളി സങ്കല്പം കേരളത്തിലും പ്രബലമാണ്.
കേരളീയരുടെ കുലദൈവം ഭദ്രകാളി എന്ന ഭഗവതിയാണ്.
കേരളത്തിൽ ഏതാണ്ട് എല്ലാ പ്രദേശങ്ങളിലും ചെറുതും വലുതുമായ ഭദ്രകാളി ക്ഷേത്രങ്ങളും കാവുകളും കാണാം.
ധർമ്മ ദൈവം, കുടുംബ ദൈവം, കുല ദൈവം തുടങ്ങിയ ഭാവങ്ങളിൽ ഒക്കെ കേരളത്തിലെ കുടുംബങ്ങളിൽ ഭഗവതി ആരാധിക്കപ്പെടുന്നു.
വീടുകളുടെ മുകൾ ഭാഗത്ത്‌  മച്ചകത്തമ്മ എന്ന പേരിലും, ശാക്തേയ പീഠത്തിലും, പൂജാമുറിയിലും ഭദ്രകാളി അല്ലെങ്കിൽ ഭുവനേശ്വരി ആരാധിക്കപ്പെടുന്നു.
പുരാതന കാലങ്ങളിൽ ആരാധിക്കപ്പെട്ടിരുന്ന ‘കൊറ്റവൈ‘ എന്ന യുദ്ധദൈവമാണ് ഇന്നത്തെ ദുർഗ്ഗ , ഭദ്രകാളി സങ്കൽപ്പങ്ങളിൽ ആരാധിക്കപ്പെട്ടിരുന്നത് എന്ന്‌ ചരിത്രം പറയുന്നു.
ശൈവ വൈഷ്ണവ ബൗദ്ധ മതങ്ങളും അബ്രഹാമിക മതങ്ങളും ഉടലെടുക്കുന്നതിന് മുൻപ് തന്നെ ലോകത്തിൽ മാതൃ ദൈവ ആരാധന വ്യാപകമായിരുന്നു.
മാതൃദൈവ ആരാധന  സിന്ധുനാഗരികതയ്ക്ക് മുൻപേ തന്നെ ഭാരതത്തിലും നിലനിന്നിരുന്നു.
ഭഗവതി ക്ഷേത്രങ്ങളിലും  കാവുകളിലും ഇന്നും തുടർന്നുവരുന്ന ആചാരാനുഷ്ഠാനങ്ങൾ ഇത്തരം പ്രകൃതി ആരാധനയുമായി ബന്ധപ്പെട്ടു കിടക്കുന്നു.